  Майя Бывальцева «Агростартап» программая грантъёс понна вожвылъяськон улсын Удмуртиысь гурт возёсъя но сиён-юонъя министерствоын 106 куриськонъёсты эскеризы. Йылпумъянъёсъя 89 миллион 100 сюрс манет тыр 33 грантъёс сётыны чакламын. Со сярысь удысэтлэн пресс-службаез ивортэ. Фермерствоез но гурт возёс кооперациез азинтонъя ӵектосъёсты утён 6-10 пӧсьтолэзе ортчиз. Вуоно аграрийёсты сюро таза пудоез куайытон но йӧл поттон гинэ уг тунсыкъяськыты. Соос Удмуртиын чай будэтыны малпало, емышъёсын рос-прос выремзы потэ, будосъёс будэтонын асьэды утчало. Шиншиллаосты но бӧдёноосты вордонъя ӵектосъёс но кылдыто. Озьыен, улосвыллэн луонлыкъёсыз туж бадӟымесь Удмуртиысь гурт возёсъя но сиён-юонъя министерстволэн пресс-службаезВормисьёслэсь нимъёссэс та арня кутсконын шараялозы. Тодэ вайытом, «Агростартап» вожвылъяськонэ туэ оглом 140 куриськонъёс вуизы вал. Удмуртиын программа 2019-тӥ арын ужаны кутскиз. Соку 116 миллион манет тыр 46 грантъёс сётӥзы. Коньдон утӥсьёс оглом 89 выль ужан интыос кылдытӥзы ни.  Ватсалом, азьвылгес Удмуртиысь 10 фермеръёс «Семьялэн фермаез» но «Кутскись фермер» ӧръёсъя грантъёс басьтӥзы.  Тегъёс: Ижкар Удмуртия гуртвозёс вожвылъяськон фермеръёс коньдон грантъёс  